open-index/open-wikipedia-markdown huggingface dataset:
בית דוקו

**בית דוקו** (בערבית: **بيت دقّو**) הוא כפר פלסטיני בנפת אל-קודס, הנמצא 12 ק"מ צפונית מערבית לירושלים, בדרום השומרון. לפי נתוני הלשכה הפלסטינית המרכזית לסטטיסטיקה מ-2016, מנתה אוכלוסיית הכפר 1,895 תושבים.

## מיקום
הכפר מתחבר לירושלים דרך כביש 443. טופוגרפיית הכפר היא הררית, והוא ממוקם כ-650 מטר מעל פני הים. הכפר גובל בבית ענאן בדרום מערב, בית איג'זא בדרום מזרח, בא-טירה בצפון ובקובייבה בדרום. שטח הקרקע הכולל של בית דוקו הוא 7,000 דונם, כולל השטח הבנוי.
## היסטוריה
לפי עדויות ארכאולוגיות אזור הכפר מיושב ברציפות החל מהתקופה הצלבנית בארץ ישראל. הכפר שוכן מעל עין סלמן (הנקרא על שמו של סלמן אל פארסי – סלמאן הפרסי). ממערב למעיין יש בית חווה צלבני שמור היטב, הבנוי בסגנון ארכיטקטוני צלבני, ובו מספר חדרים. גרעין הכפר בנוי סביב מבנה מקאם (קבר שייח או מקום ציון לכבודו) "שיח איסמאעיל". על פסגה ממערב לכפר, בגובה של 490 מטר מעל פני הים, נמצאת "חרבת ג'פנא" (אחת ממספר אתרים באזור הקרויים ג'פנא או ג'יפנה). במקום שרידי מבנים מערות וגתות. בפסגה שמעל הכפר ממזרח לכפר, בגובה של 760 מטר מעל פני הים, נמצאת "חרבת א-דווייר".

### התקופה העותמאנית
על פי רשומות המס העות'מאני משנת 1596, תושבי הכפר שילמו מס על, חיטה, שעורה, זיתים, עזים וכוורת דבורים לייצור דבש.

בשנת 1870, חוקר ארץ ישראל ויקטור גרן ביקר בכפר. בסקר של הקרן לחקר ארץ ישראל משנת 1882 מתואר הכפר כ"כפר צנוע הממוקם גבוה על רכס, בצדו הצפוני מערבי יש מעיין".
### בתקופת המנדט הבריטי
במפקד 1922 שנערך על ידי שלטונות המנדט הבריטי, הייתה אוכלוסיית בית דוקו 254 נפש, כולם מוסלמים. במפקד 1931 גדלה האוכלוסייה ל-328 תושבים, אשר אכלסו 84 בתים.

ב-1945 הייתה בדוקו אוכלוסייה של 420 תושבים מוסלמים, אשר בבעלותם היו 5,393 דונם, כשמתוכם היו 1,610 דונם של מטעים ואדמות השקיה, 1,767 שימשו לגידולי דגנים, ו-27 דונם היו שטח בנוי.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.

בשנת 1961 היו בית דוקו 537 נפש.

### לאחר 1967
בעקבות מלחמת ששת הימים ב-1967, עברה בית דוקו לשליטה ישראלית. על פי מפקד האוכלוסייה ב-1967 שנערך על ידי הרשויות הישראליות, היו בכפר 438 נפש, מהם 16 שמקורם בשטח ישראל. קרקעות הכפר הופקעו מספר פעמים לצורך סלילת כביש 443, הקמת שכונת "אגן האיילות" בגבעת זאב, בה הוקמה כ-1,000 יחידות דיור לציבור החרדי, ולטובת הקמת גדר ההפרדה במקום. כתוצאה מכך התדלדלו משאבי הקרקע והמים של הכפר.

על פי הסכמי אוסלו הכפר מוגדר כשטח B.

בשנת 2003, החלה מדינת ישראל בהקמתה של גדר ההפרדה בין הכפר לגבעת זאב. לצורך הגדר הופקעו חלק מאדמות הכפר, וחלק אחר נותר מצידה השני של הגדר.

## כלכלה
מקור הפרנסה העיקרי הוא החקלאות, בעיקר של משמשים, זיתים וענבים.

## קישורים חיצוניים



* Welcome To Bayt Duqqu
*Survey of Western Palestine, Map 17:   IAA, Wikimedia commons
*Beit Duqqu Village (Fact Sheet), המכון למחקר יישומי - ירושלים (ARIJ)
*Beit Duqqu Village Profile, ARIJ
*Beit Duqqu  aerial photo, ARIJ
*Locality Development Priorities and Needs in Beit Duqqu, ARIJ
*   Beit Duqqu village lands are threatened by the Segregation Wall, October 2, 2005, POICA. Archived: Beit Duqqu village lands are threatened by the Segregation Wall, 02, October, 2005, POICA


## הערות שוליים

קטגוריה:נפת אל-קודס
ראפאת

**ראפאת** הוא כפר פלסטיני בנפת אל-קודס, כ-4 ק"מ דרומית מערבית לעיר רמאללה. לפי נתוני הלשכה הפלסטינית המרכזית לסטטיסטיקה, הכפר מנה 2,100 תושבים בשנת 2006. שטח הקרקע הכולל שלו, 3,773 דונם. הוא גובל בקלנדיה ממזרח, אל ג'ודיירה מצפון, רמאללה ממערב, וביתוניה מדרום.

## היסטוריה
בסקר ארכאולוגי שנערך מצפון לכפר בשנות ה-90 של המאה ה-20, נאספו חרסים מהתקופה ההלניסטית (7%), הביזנטית (90%), וכן מהמוסלמית המוקדמת  והעות'מאנית. סה"כ נאספו 103 חרסים.

במפקד 1922 שנערך על ידי שלטונות המנדט הבריטי, בראפאת הייתה אוכלוסייה של 219 מוסלמים ואילו על פי מפקד 1931 הייתה בראפאת אוכלוסייה של 218 תושבים, אשר חיו ב-46 בתים.
בסקר שנערך בשנת 1945, הייתה בראפאת אוכלוסייה של 280 מוסלמים, ושטח קרקע של 3,777 דונם. מתוכם, 252 דונם יועדו למטעים ולאדמות השקיה, 1,965 דונם היו לגידולי דגנים, ואילו 21 דונם היו שטח בנוי.

ב-13 במאי 1948, במהלך מלחמת העצמאות, פונה הכפר לפי הוראת הלגיון הערבי.

לאחר הסכמי שביתת-הנשק של 1949, עברה ראפאת לשליטה ירדנית.
ב-1961, אוכלוסיית ראפאת הייתה 504 נפש.

בעקבות מלחמת ששת הימים ב-1967, ראפאת נמצאת בשליטה ישראלית.
ישראל הפקיעה 287 דונמים (8.5% מכלל שטח הכפר) לבניית מחנה עופר. אדמות נוספות הופקעו מראפאת לבניית גדר ההפרדה. 637 דונמים, המהווים 18.7% מכלל השטח של הכפר, נמצאים מאחורי גדר ההפרדה, בצד הישראלי.

### זיהוי עם ירפאל
זאב וילנאי זיהה את הכפר עם העיר המקראית ירפאל הנזכרת כאחת מערי שבט בנימין הנזכרת בספר יהושע.

## קישורים חיצוניים

*  Welcome To Rafat
*Rafat, Welcome to Palestine
*Survey of Western Palestine, Map 17:  IAA, Wikimedia commons
*Rafat Village (Fact Sheet), המכון למחקר יישומי - ירושלים (ARIJ)
*Rafat Village Profile, המכון למחקר יישומי - ירושלים (ARIJ)
*Rafat, aerial photo, המכון למחקר יישומי - ירושלים (ARIJ)
*Locality Development Priorities and Needs in Rafat, המכון למחקר יישומי - ירושלים (ARIJ)

## הערות שוליים

קטגוריה:נפת אל-קודס
קטגוריה:הרשות הפלסטינית: יישובים
סטופל ונדורן

**סטופל ונדורן** (באנגלית: **Stoffel Vandoorne**, נולד ב-26 במרץ 1992) הוא נהג מרוצים בלגי המתחרה עבור קבוצת מרצדס באליפות הפורמולה אי. התחרה במשך 2 עונות עבור קבוצת מקלארן באליפות הפורמולה 1.

## קריירת מרוצים
ונדורן נולד בקורטרייק, בלגיה. אביו הוא ארכיטקט. החל לעסוק בספורט מוטורי בגיל 6, לאחר שהתלווה אל אביו שהתבקש לתכנן מסעדה סמוך למסלול הקארטינג בעיר הולדתו. בעלי המסלול איפשר לו להתנסות בנסיעה על מיני קארט. בגיל 16 זכה באליפות בלגיה בקטגוריית KF2. שנה לאחר מכן סיים במקום השני באליפות העולם בקטגוריה. באותה שנה זכה בפרס הראשון בתחרות שאורגנה על ידי מועדון הרכב במלכותי של בלגיה. הפרס בגובה 45,000 אירו סייע לו להצטרף לאליפות הפורמולה 4 1.6 ליטר האירופאית.

בעונתו הראשונה באליפות זכה בתואר לאחר שניצח שישה מרוצים ושלוש פעמים נוספות הגיע לפודיום. כספי הזכייה איפשרו לו לעבור בשנת 2011 להתחרות באליפות הפורמולה רנו האירופאית, אותה סיים במקום החמישי. במקביל התחרה גם באליפות הצפון אירופאית אותה סיים במקום השלישי. בשנת 2012 המשיך להתחרות באליפות האירופאית, אך עבר מקבוצת KTR לקבוצת ג'וזף קאופמן. בסיום העונה זכה באליפות בפער של 10 נקודות מדניאיל קוויט, שהתחרה בגיבוי רד בול. בשנת 2013 עבר להתחרות בפורמולה רנו 3.5, כמחליפו של רובין פרינס בקבוצת פורטק. את העונה סיים במקום השני אחרי קווין מגנוסן.

בעונת 2014 התקדם לקטגוריית ה-GP2 וחתם בקבוצת ART. הוא ניצח את מרוץ פתיחת העונה בבחריין ובהמשך השיג עוד שלושה ניצחונות ושישה פודיומים. את עונת הרוקי סיים במקום השני אחרי ג'וילון פאלמר. בעונתו השנייה באליפות ניצח חמישה מרוצים, הגיע 12 פעמים לפודיום וזכה בתואר בפער של 108 נקודות מאלכסנדר רוסי שסיים במקום השני.

בשנת 2016 התחרה בסבב הסופר פורמולה וסיים במקום הרביעי.

### פורמולה 1
בפברואר 2013 הצטרף ונדורן לאקדמיה לנהגים צעירים של קבוצת מקלארן. בחודש ינואר לאחר מכן הוכרז כנהג השלישי של הקבוצה, לצד השתתפותו באליפות ה-GP2. הופעת הבכורה באליפות התקיימה בגרנד פרי בחריין בעונת 2016 כמחליפו של פרננדו אלונסו, שנפגע בתאונה במרוץ הקודם. לקראת המרוץ דורג במקום ה-12, כשהוא מקדים את חברו לקבוצה ג'נסון באטן. את המרוץ סיים במקום העשירי וצבר נקודה ראשונה בקריירה.

בחודש ספטמבר 2016 הודיע באטן כי לא יתחרה בעונה הבאה. בעקבות ההודעה הכריזה מקלארן על ונדורן כמחליף לבאטן. במחצית הראשונה של העונה לא הצליח לצבור נקודות. את נקודת הבכורה בעונה השיג בגרנד פרי הונגריה. בהמשך העונה סיים פעמיים במקום השביעי ודורג במקום ה-16. עונת 2018 נפתחה בצורה טובה עם צבירת נקודות בשלושה מתוך ארבעת המרוצים הראשונים בעונה. בעשרת המרוצים הבאים לא הצליח לצבור נקודות נוספות. בתחילת חודש ספטמבר הודיעה הקבוצה כי ונדורן יסיים את תפקידו בקבוצה בסיום העונה ואת מקומו יתפוס לנדו נוריס.

### פורמולה אי
לאחר הניפוי ממקלארן הצטרף לקבוצת HWA Racelab בעונת הבכורה באליפות הפורמולה אי. בגרנד פרי מקסיקו זינק מהפול פוזישן, דבר שהקנה לו את נקודות הבכורה באליפות. במרוץ עצמו נאלץ לפרוש לאחר 20 הקפות. במחצית הראשונה של העונה התקשה לצבור נקודות. במרוץ שהתקיים ברומא סיים במקום השלישי, הישגו הטוב במהלך העונה. בסיום העונה דורג במקום ה-16 עם 35 נקודות.

מרצדס הצטרפה לאליפות לקראת עונתה השישית. בדצמבר 2019 הוצג ונדורן כנהג בעונת הבכורה, לצידו של ניק דה פריס.

## קישורים חיצוניים

* 

## הערות שוליים

קטגוריה:נהגי מכוניות מרוץ בלגים
קטגוריה:נהגי קבוצת מקלארן
קטגוריה:נהגי פורמולה אי
קטגוריה:בלגים שנולדו ב-1992
אנה קארנינה (סרט, 1935)

[ממוזער|[גרטה גרבו ופרדריק מארץ']]
ממוזער|כרזת הסרט "אנה קארנינה"
ממוזער|בזיל רת'בון, גרטה גרבו ופרדי ברת'ולומיו בסרט "אנה קארנינה"
**אנה קארנינה** (באנגלית: **Anna Karenina**) הוא סרט משנת 1935 בהפקת מטרו גולדווין מאייר, עיבוד לרומן באותו שם מאת לב טולסטוי. את הסרט ביים קלארנס בראון, ומככבים בו גרטה גרבו, פרדריק מארץ', בזיל רת'בון ומורין או'סאליבן. לרומן נוצרו מספר עיבודים קולנועיים נוספים.

הקרנת הבכורה של הסרט בניו יורק הייתה בתיאטרון קפיטול, שבו הוקרנו הפקות יוקרתיות רבות של MGM. הכנסות הסרט היו 2,304,000$. הוא זכה בגביע מוסוליני בפסטיבל הסרטים של ונציה. גרטה גרבו זכתה בפרס חוג מבקרי הקולנוע של ניו יורק לשחקנית הטובה ביותר על תפקידה כאנה. הסרט דורג במקום ה-42 ברשימת "AFI's 100 Years...100 Passions" של מכון הסרטים האמריקאי.

גרבו כיכבה בתפקיד הראשי גם בסרט "Love" משנת 1927, שהוא עיבוד אחר לספר "אנה קארנינה".

## תקציר העלילה
אנה קארנינה (גרטה גרבו) נשואה לאיש המוסדות השלטוניים קארנין (בזיל רת'בון). בעוד היא מנסה לשכנע את אחיה סטיבה (רג'ינלד אוון) לוותר על חיי הוללות, היא בעצמה מתאהבת בקצין צעיר ונאה, הרוזן ורונסקי (פרדריק מארץ'). הרומן הבלתי זהיר שלהם הורסים את נישואיה ואת מעמדה בחברה הרוסית. נמנע ממנה גם לראות את בנה הקטן סרגיי (פרדי ברת'ולומיו). התוצאות הן הרות אסון.

## צוות השחקנים
* גרטה גרבו – אנה קארנינה
* פרדריק מארץ' – הרוזן ורונסקי
* פרדי ברת'ולומיו – סרגיי
* מורין או'סאליבן – קיטי
* מיי רובסון – הרוזנת ורונסקי
* בזיל רת'בון – קארנין
* רג'ינלד אוון – סטיבה
* פיבי פוסטר – דולי
* רג'ינלד דני – יאשבין
* ג'יילס אישם – לווין
* ג'ואן מארש – לילי
* את'ל גריפיס –מאדאם קרטסוב
* הארי ברספורד –מאטבה
* קורה סו קולינס – טניה
* מרי פורבס – הנסיכה סורקינה
* הארי אלן – קורד
* סידני ברייסי – המשרת האישי של ורונסקי
* שרה פאדן – אומנת
* קונסטנס קולייר – הרוזנת לידיה (ללא קרדיט)
* בטי בליית' – אישה (ללא קרדיט)

## קבלה וביקורת
ב-1935 כתב גרהם גרין בעיתון הספקטייטור על הופעתה של גרבו, וציין ש. עוד אמר שהפאתוס במשחקה של גרבו בסרט מאפיל על משחקם של שחקני המשנה פרט לזה של לבזיל רת'בון.

בשנת 2002 דורג הסרט במקום ה-42 ברשימת הסרטים "AFI's 100 Years...100 Passions" של מכון הסרטים האמריקאי.

## קישורים חיצוניים

* 
* "אנה קארנינה" באתר TCM Movie Database
* גלריית תמונות מתוך הסרט

## הערות שוליים

קטגוריה:סרטים המבוססים על "אנה קארנינה"
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:סרטי מטרו גולדווין מאייר
קטגוריה:סרטי גרטה גרבו
קטגוריה:סרטים אמריקאיים משנת 1935
קטגוריה:סרטי דרמה רומנטית אמריקאיים
אדוארד טופול

**אדוארד טופול** (ברוסית: **Эдуа́рд Влади́мирович То́поль**, נולד ב-8 באוקטובר 1938) הוא סופר, משורר, מחזאי ותסריטאי קולנוע יהודי אזרי, שעלה לישראל ב-2017, אחרי 39 שנות פעילות בארצות הברית. הסופר הישראלי החי, הנמכר ביותר בעולם נכון ל-2018. כתב כשלושים ספרים וכן כמה עשרות שירים, מחזות ותסריטים. כל יצירתו נכתבה במקור ברוסית. רבים מספריו הפכו רבי מכר ותורגמו עד ל-18 שפות, אף כי נכון ל-2018, עדיין לא לעברית. חלק מספריו עובדו לסרטי קולנוע וטלוויזיה.

## קורות חיים
נולד ב-1938 בבאקו בירת אזרבייג'ן הסובייטית, למשפחה יהודית. שמו המקורי היה אדוארד ולדימירוביץ' טופלברג. גדל והתחנך בבאקו. שירת בצבא האדום וכשהשתחרר למד וסיים תואר ראשון באוניברסיטה הכלכלית האזרית. לאחר מכן עבד כעיתונאי ב-*Bakinskiy Rabochiy* ובקומסומולסקאיה פראבדה ובמקביל החל לפרסם שירים (הראשון פורסם ב-1957) ומ-1965 גם לכתוב תסריטים לקולנוע. הוא הספיק לכתוב ברוסיה שבעה תסריטים, אך שני האחרונים צונזרו על ידי השלטונות ויצרו את הטריגר לבקשתו להגר מהמדינה.

ב-1978, בגיל 40, ביקש וקיבל אשרת יציאה מברית המועצות לישראל, אך בהיותו במחנה המעבר בווינה החליט לנשור. הוא הספיק לבקר לזמן קצר את אחותו, בלה אברמוב שגרה כבר בישראל (בשכונת גילה, ירושלים) ואז ירד לארצות הברית והשתקע בניו יורק. בניגוד ליהודים רבים אחרים שנשרו כמוהו, סיבותיו לנשירה, לדבריו, לא היו חומריות, אלא אחרות - חשוב היה לו לספר לעולם, "מהי המפלצת הסובייטית, איך היא נראית מבפנים ואיזה עוול היא עושה לאנשים החיים בתחומה ובפרט ליהודים".

כשנה לאחר שהגיע לניו יורק, ב-1979 מונה לעורך הראשי של תחנת הרדיו הרוסית הראשונה בארצות הברית.

ספרו הראשון שהתפרסם במערב, **כיכר אדומה**, היה ספר מתח על רקע פוליטי. הספר יצא לאור ב-1983 והיה לרב-מכר עולמי, שתורגם ל-16 שפות. ב-2004 הוא הפך גם לסדרת טלוויזיה רוסית.

סרטו התיעודי **החצוצרן מרוסיה** זכה ב-2011 בפרס הראשון של פסטיבל הקולנוע ביוסטון.

נשוי בשנית ויש לו בת ובן.

ב-2017 עלה לישראל וגר מאז בנתניה.

## לקריאה נוספת
* אדוארד טופול, אלן טופול ופרידריך נז'ננסקי, **Red Square**, הוצאת ברקלי, 1984
* אדוארד טופול ופרידריך נז'ננסקי, **Deadly Games**, הוצאת ברקלי, 1985
* אדוארד טופול, **Submarine U-137**, הוצאת ברקלי, 1986
* אדוארד טופול, **Red Snow**, הוצאת פינגווין, 1989
* אדוארד טופול, **Dermo!: The Real Russian Tolstoy Never Used**, הוצאת פינגווין, 1997
* אדוארד טופול, **The Jewish Lover**, הוצאת סט. מרטין, 1998

## קישורים חיצוניים

* 

* ריאיון עם אדוארד טופול

## הערות שוליים

קטגוריה:סופרים יהודים אזרים
קטגוריה:סופרים יהודים סובייטים
קטגוריה:סופרים יהודים אמריקאים
קטגוריה:סופרים ישראלים
קטגוריה:משוררים יהודים רוסים
קטגוריה:תסריטאי קולנוע יהודים רוסים
קטגוריה:עיתונאים יהודים אזרים
קטגוריה:יהודים בכוחות המזוינים של ברית המועצות
קטגוריה:יהודים שהיגרו מברית המועצות לארצות הברית
קטגוריה:ישראלים ילידי אזרבייג'ן
קטגוריה:עולים בשנות ה-2010
קטגוריה:נתניה: אישים
קטגוריה:ישראלים שנולדו ב-1938
חסוס ורטה דה סוטו

**חסוס ורטה דה סוטו בלסטר** (ספרדית: **Jesús Huerta de Soto Ballester**; נולד ב-23 בדצמבר 1956) הוא אחד הנציגים המובילים של האסכולה האוסטרית בכלכלה היום ופילוסוף פוליטי ספרדי, פרופסור לכלכלה פוליטית באוניברסיטת חואן קארלוס במדריד.

## פעילות מדעית, יזמית וחברתית
ורטה דו סוטו, יליד מדריד, הוא בעל תואר דוקטור במשפטים (1984) ובכלכלה (1992), מאוניברסיטת מדריד, ובנוסף בעל תואר מוסמך במנהל עסקים מאוניברסיטת סטאנפורד. מרצה לכלכלה פוליטית בפקולטה למשפטים החל משנת 1979. משנת 2000, משמש פרופסור לפקולטה לכלכלה פוליטית באוניברסיטת חואן קארלוס במדריד. מ-2007 עומד ורטה דו סוטו בראש המגמה היחידה בעולם לתואר מוסמך במקצוע "אסכולה אוסטרית לכלכלה". מטרת המגמה היא להפיץ את רעיונות האסכולה האוסטרית באיחוד האירופאי ובעולם.

בנוסף, משמש כיזם, יושב ראש הדירקטוריון ומנכ"ל של España S.A. Compañía Nacional de Seguros – חברת ביטוח משפחתית שמתמחה בביטוח חיים. החברה נוסדה ב-1928 על ידי סבו של ורטה דה סוטו. ורטה דה סוטו הקדיש חלק מפעילות מחקרית לנושא הביטוח. ב-1983 מלך ספרד חואן קארלוס, העניק לורטה דה סוטו פרס בין לאומי לכלכלה על עבודתו "תוכניות פנסיה פרטיות" (Planes de pensiones privados). עבודה זו מתוארת באופן חלקי בשפה האנגלית בספרו "The Theory of Dynamic EffIiciency"

ורטה דה סוטו משמש כחוקר מוביל במכון מיזס.

## השקפות
ורטה דה סוטו הוא חסיד של האסכולה האוסטרית בכלכלה שנוסדה על ידי קארל מנגר, בוהם בווארק ומיזס. ורטה דה סוטו מתנגד לכלכלת התערבות שמבוססת על גישה היסטורית (אמפירית).

## השוואה בין פרדיגמות של אסכולה אוסטרית ואסכולה ניאו קלאסית
ורטה דה סוטו סבור שחומר שמלמדים היום בפקולטות לכלכלה לוקה בחסר, היות שסטודנטים מקבלים פרדיגמות של כלכלת מיקרו ומקרו, כנכונות ללא ביסוס והצגת תמונה רחבה במדע הכלכלה. מסיבה זו ובמטרה להשלים את החסר, הוא מציג בספרו השוואה בין פרדיגמות של אסכולה אוסטרית ותפיסות פופולריות של כלכלה ניאו קלאסית.

עיקרי ההשוואה:

## ספרים בשפה האנגלית

*A Libertarian Theory of Free Immigration
*Money, Bank Credit, and Economic Cycles
*The Theory of Dynamic Efficiency
*Socialism, Economic Calculation and Entrepreneurship
*The Austrian School: Market Order and Entrepreneurial Creativity


## קישורים חיצוניים

* 

## הערות שוליים

קטגוריה:כלכלנים ספרדים
קטגוריה:כלכלני האסכולה האוסטרית
קטגוריה:ספרדים שנולדו ב-1956
יחסי מצרים–מרוקו

**יחסי מצרים–מרוקו** הם היחסים הבילטרליים בין **[[מצרים|רפובליקת מצרים הערבית]]** לבין **[[ממלכת מרוקו]]**. מאז כינון היחסים הדיפלומטים ביניהן, שתי המדינות שומרות על יחסים חמים. מצרים ומרוקו חברות בליגה הערבית, GAFTA, WTO, המדינות הבלתי-מזדהות, הארגון לשיתוף פעולה אסלאמי, המועצה לאחדות כלכלית ערבית והאומות המאוחדות.

## סוגיית סהרה המערבית
בשנת 1999 חידשה מצרים את תמיכתה בשלמותה הטריטוריאלית של מרוקו. "מצרים תמיד תמכה במאמציה של מרוקו לשכלל את שלמותה הטריטוריאלית" וזאת בהתייחס לסכסוך בין מרוקו לחזית פוליסריו על סהרה המערבית, אמר סגן שר החוץ המצרי, ג'מאל-אדין ביומי, ליומון המרוקאי אל-מונטאף, בהתייחסו לסוגיה. ביומון הדגיש גם סגן שר החוץ את הצורך במרוקו ובמצרים לבסס את קשרי הסחר בין מדינות ערב.

## שיתוף פעולה כלכלי
מרוקו ומצרים הן חתימה על הסכם אגאדיר להקמת אזור סחר חופשי בין אומות הים התיכון הערביות, שנחתם ברבאט ב-25 בפברואר 2004. ההסכם נועד להקמת אזור סחר חופשי בין ירדן, תוניסיה, מצרים ומרוקו. שתי המדינות גם יזמו את הסכם GAFTA, הסכם של הליגה הערבית להשגת גוש כלכלי ערבי שלם שיכול להתחרות בעולם.

## יחסים דיפלומטים
מצרים מחזיקה בשגרירות ברבאט. מאידך, מרוקו מחזיקה בשגרירות בקהיר וקונסוליה באלכסנדריה.

## ראו גם
*הליגה הערבית
*יחסי איראן–מצרים

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אופל רקורד C

**אופל רקורד C** (בגרמנית: **Opel Rekord Series C**) היא מכונית משפחתית גדולה מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1966–1971.

סך הכול יוצרו 1,276,681 יחידות.

דגמי "אופל רקורד C" הופיעו בסרטים וסדרות טלוויזיה.

## תצורות "אופל רקורד C"

* 4 דלתות - סדאן
* 2 דלתות - סדאן
* 2 דלתות - קופה
* 2 דלתות - קבריולה
* 3 דלתות - סטיישן
* 5 דלתות - סטיישן
* 3 דלתות - מסחרית

## דגמי "אופל רקורד C"
* אופל רקורד 1,500  
* אופל רקורד 1,700 
* אופל רקורד 1,700 S 
* אופל רקורד 1,900 S 
* אופל רקורד 1,900 H 
* אופל רקורד 2,300
## תאוצות ""אופל רקורד C""
* תאוצה בין 0-100 קמ"ש היא 24-28 שניות (מנוע 1,492 סמ"ק, המפיק 58 כ"ס) 
* תאוצה בין 0-100 קמ"ש היא 20-24 שניות (מנוע 1,698 סמ"ק המפיק 60 כ"ס)
* תאוצה בין 0-100 קמ"ש היא 18-22 שניות (מנוע 1,698 סמ"ק המפיק 75 כ"ס)  
* תאוצה בין 0-100 קמ"ש היא 16-20 שניות (מנוע 1,897 סמ"ק המפיק 90 כ"ס) 
* תאוצה בין 0-100 קמ"ש היא 12 שניות  (מנוע 1,897 סמ"ק המפיק 106 כ"ס) 
* תאוצה בין 0-100 קמ"ש היא 15-19 שניות (מנוע 2,239 סמ"ק המפיק 95 כ"ס)

## תמונות

קובץ:Opel Rekord C blue vl TCE.jpg  |"אופל רקורד C", סדאן, 4 דלתות
קובץ:Opel Rekord C.jpg |"אופל רקורד C", סדאן, 4 דלתות
קובץ:Opel Rekord C Limousine blue vr.jpg  |"אופל רקורד C", סדאן, 4 דלתות
קובץ:Opel 50 Jahre Design (14521527395).jpg |"אופל רקורד C", סדאן, 4 דלתות - מבט לתא הנהג ולוח מחוונים
קובץ:Old rek (rear).jpg |"אופל רקורד C", סדאן, 4 דלתות
קובץ:Opel Rekord C 2 dr ca 1968.jpg |"אופל רקורד C", סדאו, 2 דלתות
קובץ:Opel rekord c v sst.jpg |"אופל רקורד C", סדאו, 2 דלתות
קובץ:Opel-Rekord-C-Coupe.jpg |"אופל רקורד C" - קופה
קובץ:Opel Rekord C Coupe 02.jpg |"אופל רקורד C" - קופה
קובץ:Opel Rekord Cabriolet (5448925431).jpg |"אופל רקורד C" - קבריולט
קובץ:Opel 50 Jahre Design (14521527645).jpg |"אופל רקורד C" - קבריולט
קובץ:Opel rekord c caravan v sst.jpg |"אופל רקורד C" - סטיישן, 3 דלתות
קובץ:Opel Rekord 1700 2.jpg |"אופל רקורד C" - סטיישן, 3 דלתות
קובץ:Opel Rekord C Caravan rear 20080403.jpg |"אופל רקורד C" - סטיישן, 3 דלתות
קובץ:1969 Opel Rekord C Caravan 1900.jpg |"אופל רקורד C" - סטיישן, 5 דלתות, שנת 1969
קובץ:1971 Opel Rekord 1900 station at the SPECIAAL Auto Evenement Nijkerk 2011, pic2.JPG |"אופל רקורד C" - סטיישן, 5 דלתות, שנת 1971
קובץ:69, année Rekord.jpg|אופל רקורד LS 1700 C (1969)


## ראו גם
* אופל
* אופל אולימפיה רקורד
* אופל רקורד P1
* אופל רקורד P2
* אופל רקורד A
* אופל רקורד B
* אופל רקורד D
* אופל רקורד E

## לקריאה נוספת
* אופל רקורד - 9 דורות, car.info
* אופל רקורד - היסטוריה, kmrodados.blogspot.co.il

## קישורים חיצוניים

* אופל, האתר הבינלאומי

## הערות שוליים

קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:מכוניות מסחריות
קטגוריה:מכוניות קבריולה
C
קטגוריה:דגמי מכוניות שהושקו ב-1966
קטגוריה:כלי רכב גרמניים
קטגוריה:כלי רכב המורכבים במלזיה
קטגוריה:כלי רכב המיוצרים בשווייץ
אופל טיגרה

**אופל טיגרה** (בגרמנית: **Opel Tigra**) היא מכונית בתצורת קופה, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים בין השנים 1994–2001 ו־2004–2009.

## דורות "אופל טיגרה"
* דור ראשון – יוצר בין השנים 1994–2001, יוצרו 250,728 יחידות
* דור שני – יוצר בין השנים 2004–2009

### דגמי דור שני
* Tigra Twintop
* Tigra Twintop Sport

## תצורות "אופל טיגרה"

* קופה
* קבריולה (דור שני)

## תאוצות "אופל טיגרה"
* בין 0–100 קמ"ש היא 11,5 שניות (מנוע 1,389 סמ"ק דור ראשון)
* בין 0–100 קמ"ש היא 9.4 שניות (מנוע 1,598 סמ"ק דור ראשון)
* בין 0–100 קמ"ש היא 15.5 שניות (מנוע דיזל 1,248 סמ"ק דור שני)
* בין 0–100 קמ"ש היא 12.4 שניות (מנוע 1,364 סמ"ק דור שני)
* בין 0–100 קמ"ש היא 9.4 שניות (מנוע 1,796 סמ"ק דור שני)

## תמונות

קובץ:Opel tigra post.JPG | אופל טיגרה דור ראשון
קובץ:Tigra.JPG | אופל טיגרה דור ראשון
קובץ:Opel tigra ant.JPG | אופל טיגרה דור ראשון
קובץ:1995 Opel Tigra A (11980229686).jpg | אופל טיגרה, שנת 1995 דור ראשון
קובץ:Opel Tigra front 20071212.jpg | אופל טיגרה דור ראשון
קובץ:Opel Tigra, São Vicente, Madeira - May 2008.jpg | אופל טיגרה דור ראשון
קובץ:Tigra interior.jpg  | אופל טיגרה - מבט לתא הנהג (דור ראשון)
קובץ:Opel Tigra rear 20071212.jpg | אופל טיגרה דור ראשון
קובץ:Opel Tigra 2 vl.jpg | אופל טיגרה דור שני
קובץ:Opel Tigra Twin Top 20090510 front.jpg | אופל טיגרה דגם "Twin Top " דור שני
קובץ:OPEL-VAUX-TIGRA-B.jpg | אופל טיגרה דגם "Twin Top " דור שני קבריולה
קובץ:Opel Tigra.JPG | אופל טיגרה דגם "Twin Top " דור שני קבריולה
קובץ:Opel Tigra 2 hl.jpg | אופל טיגרה דגם "Twin Top " דור שני
קובץ:Opel Tigra TwinTop front.jpg | אופל טיגרה דגם "Twin Top " דור שני


## ראו גם
* אופל

## קישורים חיצוניים

* 
* 
* אופל, האתר הבינלאומי

## הערות שוליים

קטגוריה:מכוניות קופה
קטגוריה:מכוניות קבריולה
טיגרה
קטגוריה:דגמי מכוניות שהושקו ב-1966
קטגוריה:כלי רכב גרמניים
קטגוריה:כלי רכב המיוצרים בספרד
אובירפטור

ממוזער|איור המשחזר אובירפטור
**אובירפטור** (שם מדעי: *Oviraptor*; מילולית "גנב ביצים") הוא סוג של דינוזאור ממשפחת האובירפטוריים שבקבוצת התרופודה שחי בתקופת קרטיקון עליון לפני 75 מיליון שנה.

## מאפיינים
מאובניו של האובירפטור נמצאו בעיקר במדבר גובי במונגוליה.

הוא היה דינוזאור קטן בעל פלומת נוצות על זרועותיו ועל ראשו בלטה כיפה גרמית. לדינוזאור זה כמעט ולא היו שיניים ובמקומם היה לו מקור עבה כשל תוכי. מבנה גופו היה בנוי למהירות ולא לעוצמה והוא כנראה ניזון מיצורים קטנים או מביצים.

כשגילו את עצמותיו התגלו לידם ביצים רבות. בתחילה חשבו שמדובר בביצים של פרוטוצרטופס - דינוזאור מקורנן שחי באותה תקופה ומאובן האובירפטור רמז על כך ששדד את ביצי הפרוטוצרטופס. ואולם מחקרים מאוחרים סוברים שהביצים היו של האובירפטור עצמו והפרט המאובן נהרג בזמן שדגר על ביציו.

לדברי החוקרים האחרונים הגיוני יותר שהמקור הקשיח שלו עזר לו בהתמודדות עם צדפות וחלזונות או טרף משוריין דומה וכך פיצח את שריונם.

## בתרבות
*בסדרת סרטי פארק היורה הוא מופיע בפרולוג עולם היורה: עולם חדש בעודו מוצא ביצי דינוזאור במערה ואוכל אחת מהם וכן בעולם היורה: עולם חדש בשוק במלטה לצד ליסטרוזאורוס וכן מוזכר בספר פארק היורה של מייקל קרייטון כאוכל ביצים.
*הוא נראה גם במשחקי מחשב של הזיכיון כמו:פארק היורה 3: בניית פארק, "פארק היורה: העולם האבוד: המשחק" ו-"Jurassic World: Alive ".
*אובירפטור נראה בסרט פנטזיה של דיסני, בנוסף על הופעה כגנב ביצים בסרט דינוזאור שגם הוא של דיסני.
*הוא מופיע בכוכב הדינוזאורים בפרק הראשון לצד הולוצירפטור והפרוטוצרטופס.
*בסדרה הכוכב דינוזאור נראה פרט אובירפטור שמנסה לגנוב ביצים מהזאורורניתוידיז. הוא מופיע לצד קרובו הגדול - גיגנטורפטור.
*הוא נראה גם בסרטי המסע לעמק החלומות.
*הוא מופיע באחד מפרקי הסדרה "Museum Secrets" בעונה השמינית, בו לומדים על מאובניו.
*אובירפטור נראה בסרט "Dino King 3D: Journey to Fire Mountain".
*הוא מופיע גם בהרבה משחקי מחשב כמו: "Parkasaurus" ,"Era of Terror" ,"Primal Carnage" ," ועוד.
*הוא מופיע בסדרות פלאווורלד והדינוזאורים!.

## קישורים חיצוניים

* 

קטגוריה:בעלי חיים שתוארו ב-1924
קטגוריה:אובירפטוריים
קטגוריה:דינוזאורים שחיו בקרטיקון עליון באסיה
קטגוריה:מונגוליה: מאובנים
קטגוריה:טקסונים שתוארו בידי הנרי פיירפילד אוסבורן
קטגוריה:מאובני טקסונים שתוארו ב-1924
דוי הסר

"**דוי הסר**" הוא פיוט שחיבר דונש בן לברט, ושמו אף חתום בראשי החרוזים. בקהילות אשכנז נהגו לשלב פיוט זה בהקדמה לזימון בסעודת הנישואים ושבע ברכות.

## תוכן הפיוט
יש שכתבו שדונש חיבר פיוט זה לאחר מות בתו אשר נועדה להינשא לרבי נסים גאון. ועל זה בקשתו 'דוי הסר וגם חרון'.

אחרים פירשו כוונת הפיוט שהוא כעין בקשה מהאל שינחה את הסועדים ובעיקר את החתן והכלה הטריים במעגלי צדק וישרה עליהם את ברכת בני ישורון ובני אהרון. לאחר מכן ממשיכים את הזימון כרגיל.

בטעם אמירתו בסעודת נישואין יש שכתבו שלאחר השמחה הגדולה, יש להזכיר את חורבן בית המקדש, וזהו כוונת הפיוט.

## נוסחאות הפיוט
בנוסח הפיוט ישנם מספר שינויים בקצת מהסידורים:

נחנו במעגלי צדק - יש נוסחאות: "במעגל צדק". עוד נוסח: "נחנו מעגלי צדק".

בסיום הפיוט יש שגרסו רק את אחד הקטעים, כאשר בשעה שהמזמן הוא ישראל או לוי, אומר "שעה ברכת בני ישורון" ובזמן שהוא כהן אומר: "שעה ברכת בני אהרן".

גרסה אחרת גורסת כך: "נחני במעגלי צדק וכשרון שעה ברכת ישורון כבני אהרן".

וזליגמן בר תוקן: "בני ציון".

## תוספות לפיוט
על פי הגניזה הקהירית, ישנו המשך לפיוט זה, שלא נתקבל בקהילות אשכנז:
: אֲרוּרִים הַךְ אֲשֶׁר אָרוּ
:חֲבַצֶּלֶת הַשָּׁרוֹן
: וְצָרֵי עַמְּךָ כֻּלָּם,
:לְשִׁגָּעוֹן וְעִוָּרוֹן.
: וְיַקְרִיבוּ בְּיוֹם שַׁבָּת
:בְּחִירֶיךָ בְּנֵי אַהְרֹן,
: שְׁנֵי כְּבָשִׂים בְּנֵי שָׁנָה
:וְלַכֶּבֶשׂ עִשָּׂרוֹן.
: וְיָשִׁירוּ בְנֵי לֵוִי
:חֲסִידֶיךָ בְּקוֹל גָּרוֹן,
: וְשִׁירָתָם תְּהֵא לָעַד
:וְתִכָּתֵב לְדוֹר אַחְרֹן.

## לקריאה נוספת
 
* **[[עזרא פליישר]], השירה העברית בספרד ובשלוחותיה,** תש"ע 2010 - כרך שני, שער שלישי
* דיון אודות הפיוט בפורום אוצר החכמה
*יעקב ישראל סטל (עורך), הרב שמואל אשכנזי, **אגרות שמואל**, ירושלים תשפ"א, חלק ג, אגרת תשפ, עמ' 1219.
*יונה פרנקל, גבריאל וסרמן, ואברהם פרנקל, **פיוטי שבת חתן ושבת ברית מילה**, ירושלים תשפ"ה, עמ' 75, 178-179.

## הערות שוליים

קטגוריה:פיוטים לנישואין
קטגוריה:ברכת המזון
יוסף מורג

[ממוזער|מורג ו[דורון אלמוג דקות לפני ההסתערות על "קבר שמון" במבצע "שלום הגליל" בלבנון, 11 ביוני 1982]]
**יוסף (יוסי) מורג** (19 במרץ 1952 – 30 באפריל 2019) היה קצין צה"ל בדרגת אלוף-משנה, שכיהן כמפקד חטיבת שריון במילואים. היה ידוע בכינויו "צ'ץ".

## קורות חייו
נולד כיוסף מרקוביץ'. עם גיוסו לצה"ל שובץ מורג בחיל השריון. בשריון עבר הכשרה כלוחם וקורס מפקדי טנקים. בהמשך השלים קורס קציני שריון ופיקד על מחלקת טנקים וכמפקד פלוגה. במלחמת לבנון הראשונה שימש כמפקד גדוד שריון 795 בעוצבת בני חיל. גדודו סופח לחטיבת הצנחנים בפיקוד יורם יאיר, ולחם בקרבותיה למן הנחיתה מן הים בשפך נהר האל-אוואלי שבקרבת צידון ועד ביירות. בהמשך פיקד על חטיבות שריון במילואים, חטיבה 213 וחטיבה 550.

לאחר שחרורו מצה"ל, בשנת 1992 הקים וניהל את אתר הקראוונים נווה כרמל; בשנים 1993–1995 עבד כסוכן ביטוח חיים ויועץ פיננסי פנסיוני; בשנים 1995–1996 כיהן מורג כמנכ"ל קניון "לב העיר" נצרת עילית; בשנים 1997–1998 כיהן כמנכ"ל דיזיין סנטר; בשנים 1998–2010 כיהן כמנכ"ל מרכז הקניות חוצות המפרץ. כן ייעץ מורג במשך למעלה משנה לעיריית חיפה בכל הקשור לקידום ופיתוח העיר התחתית ובפרויקט קמפוס הנמל. מורג השתלם בגישור, ועבד כיועץ עסקי מטעם לשכת המסחר חיפה והצפון.

בעיות בריאות כבדות הביאו אותו לעסוק בכתיבת שירה. בשנת 2019 הוציא לאור מורג ספר שירה: "תמיד תישאר תמונה", בהוצאת אופיר ביכורים.

ב-30 באפריל 2019 נפטר. נטמן בבית הקברות שדה יהושע. הותיר אחריו אישה וארבעה ילדים.

## לקריאה נוספת
* יורם יאיר, **[[אתי מלבנון]]** - סיפורה של חטיבת הצנחנים במלחמת לבנון, משרד הביטחון – ההוצאה לאור, 1990.
* יוסף מורג, '''תמיד תישאר תמונה''', הוצאת אופיר ביכורים, 2019.
* ירון כרמי, יוסי מורג נפטר בטרם עת • חבר, איש משפחה, חיפאי, מפקד, לוחם, יזם, מגשר, מנטור, משורר, כתב חי פֹּה, חי פה חדשות חיפה, 30 באפריל 2019
*יוסי מורג, **[https://www.nli.org.il/he/books/NNL_ALEPH990052810780205171/NLI "קליפות של אמת"]**, 2019 התפרסם לאחר מותו הפתאומי
*יוסי מורג, '''אוצר הספרות העברית'''

## הערות שוליים
3. בחיפה ברחוב משה אהרון על קיר בית מס 5  תלוי השלט הבא

קטגוריה:חיילי חיל השריון במלחמת יום הכיפורים
קטגוריה:מפקדי חטיבות שריון במילואים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1952
קטגוריה:ישראלים שנפטרו ב-2019
אופל אולימפיה רקורד

**אופל אולימפיה רקורד** (בגרמנית: **Opel Olympia Rekord**) היא מכונית משפחתית גדולה, מתוצרת יצרן הרכב  הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה  בין השנים 1953–1957.

מהדגם יוצרו 583,898 יחידות.

## תצורות "אופל אולימפיה רקורד"

* 2 דלתות - סדאן
* 2 דלתות - קבריולה
* 3 דלתות - סטיישן
* 3 דלתות - מסחרית

## תאוצות "אופל אולימפיה רקורד"
* בין 0-100 קמ"ש היא 35-40 שניות (מנוע 1,488 סמ"ק, המפיק 40 כ"ס ב-3,600 סל"ד, יחס דחיסה 6.3:1)
* בין 0-100 קמ"ש היא 30-35 שניות (מנוע 1,488 סמ"ק, המפיק 40 כ"ס ב-3,800 סל"ד, יחס דחיסה 6.5:1)
* בין 0-100 קמ"ש היא 26-30 שניות (מנוע 1,488 סמ"ק, המפיק 45 כ"ס ב-3,900 סל"ד, יחס דחיסה 6.9:1)

## תמונות

קובץ:Opel Olympia Rekord 1Y7A6072.jpg | אופל אולימפיה רקורד, שנת 1954
קובץ:Opel Olympia Rekord sharkmouth ca 1954.jpg | אופל אולימפיה רקורד, שנת 1954
קובץ:Opel Olympia Rekord 1Y7A6072.jpg | אופל אולימפיה רקורד, שנת 1954 - סטיישן
קובץ:Opel Olympia Rekord Schnellieferwagen (12802590945).jpg | אופל אולימפיה רקורד, שנת 1954 - מסחרית
קובץ:Opel Olympia Rekord Bj 1955 4 Zyl 40 PS 115 Kmh heck.JPG | אופל אולימפיה רקורד, שנת 1955
קובץ:Opelrekord.jpg | אופל אולימפיה רקורד, שנת 1955 - קבריולט
קובץ:Opel Rekord Cabriocoach 1955.jpg | אופל אולימפיה רקורד, שנת 1955 - קבריולט
קובץ:Opel Olympia Rekord Lieferwagen Modell 1956.JPG | אופל אולימפיה רקורד, שנת 1956 - מסחרית
קובץ:Trg svobode v Mariboru 1961.jpg | אופל אולימפיה רקורד, שנת 1956 (צולם בשנת 1961)
קובץ:Szilágyi Dezső tér, Budapest, Opel Olympia-Rekord. - Fortepan 104462.jpg | אופל אולימפיה רקורד, שנת 1956 
קובץ:Nationale oldtimerdag Zandvoort 2010, 1956 OPEL OLYMPIA, AM-78-71 pic2.JPG | אופל אולימפיה רקורד, שנת 1956
קובץ:Opel Olympia Rekord 1957 (2011-08-13 ret).JPG |  אופל אולימפיה רקורד, שנת 1957
קובץ:Opel Olympia Rekord BW 2.JPG |  אופל אולימפיה רקורד, שנת 1957
קובץ:Bundesarchiv B 145 Bild-F011038-0009, Frankfurt-Main, Neubaugebiet A.Schweitzer-Siedlung.jpg  |  אופל אולימפיה רקורד, שנת 1957


## ראו גם
* אופל
* אופל רקורד P1
* אופל רקורד P2
* אופל רקורד A
* אופל רקורד B
* אופל רקורד C
* אופל רקורד D
* אופל רקורד E

## לקריאה נוספת
*  "אופל אולימפיה רקורד" - תמונות, dkclassiccars.dk

## קישורים חיצוניים

* 
* 
* 
* אופל, האתר הבינלאומי

## הערות שוליים

קטגוריה:מכוניות משפחתיות גדולות
קטגוריה:מכוניות קבריולה
קטגוריה:מכוניות סטיישן
קטגוריה:מכוניות מסחריות
אולימפיה
קטגוריה:דגמי מכוניות שהושקו ב-1953
קטגוריה:כלי רכב גרמניים
מסילת הגליל

**מסילת הגליל** היא מסילה העתידה להיבנות ומטרתה לחבר את יישובי הגליל לרשת המסילות הארצית. המסילה באורך של כ-64 ק"מ תחבר בין מסילת עכו-כרמיאל למסילת העמק ותהווה השלמה של השדרה המזרחית המקבילה למסילת החוף. 

## תכנון התוואי
תוואי המסילה תוכנן תחילה לעבור לאורך כביש 65 בקטע שבין עפולה וכפר תבור ומשם להתפצל לנתיב נפרד עד לאזור טבריה עילית. התוכנית כללה הקמת תחנות בצומת גזית (ליד כפר תבור) ובפאתי העיר טבריה, וכן מסוף מטענים סמוך לטבריה.

בינואר 2019 הציג מנכ"ל חברת נתיבי ישראל, ניסים פרץ, את תוכנית החומש של החברה בתקציב של כ-60 מיליארד שקלים. במסגרתה החברה תהיה אחראית לתכנון של מספר מסילות: מסילת כרמיאל – קריית שמונה, מסילת עפולה–טבריה, מסילת דימונה–ירוחם, באר שבע – ערד ואת קו הרכבת לאילת. מסילות אלו הן חלק מהתוכנית האסטרטגית של רכבת ישראל לשנת 2040.

ב-11 באוגוסט 2025 התקיים דיון ראשון בוועדה לתשתיות לאומית בתוכנית (תת"ל 195 - מסילת הגליל) בדיון הוצג התוואי המעודכן למסילה באורך של כ-64 ק"מ אשר מחולק ל-2 מקטעים. מקטע צפוני: כרמיאל (חיבור עם מסילת עכו-כרמיאל הקיימת) - טבריה. מקטע דרומי: טבריה - כפר יהושע (חיבור עם מסילת העמק הקיימת סמוך לתחנת יקנעם-כפר יהושע). תוואי המסילה מתוכנן במקטע הדרומי לאורך כביש 77 עד תחנת טבריה העתידית. על פי התכנון המקודם יקומו כ-5 תחנות רכבת חדשות: מע'אר, טבריה, טורעאן, אזור התעשייה ציפורית ומחלף המוביל.

## קישורים חיצוניים
* אושר קידום תוכנית "מסילת הגליל" של רכבת ישראל לטבריה והסביבה, באתר פספורטניוס, 11 באוגוסט 2025

## הערות שוליים

קטגוריה:ישראל: מסילות רכבת עתידיות
קטגוריה:טבריה: תחבורה
קטגוריה:עפולה: תחבורה
קטגוריה:מע'אר: תחבורה
רכס קיטלופ

250px|ממוזער|אגם קיטלופ, ממערב לרכס קיטלופ
**רכס קיטלופ** (באנגלית: **Kitlope Range**) הוא רכס הרים, המהווה חלק מרכסי קיטימט בפרובינציית קולומביה הבריטית, קנדה.

שטחו של הרכס 238 קמ"ר, והוא ממוקם דרומית מזרחית לאגם קיטלופ. נהר טזווה ונהר קיטלופ מהווים את גבולות הרכס.

גובה הרכב 772 מטרים מעל פני הים.

## מקור השם
מקור שמו של הרכס בשפה אינדיאנית. המילה "קיט" משמעה "אנשים" והמילה "לופ" משמעה "מעבר הרים". השם אומץ רשמית ב-10 בינואר 1922.

## קישורים חיצוניים
* רכס קיטלופ באתר ממשלת קולומביה הבריטית
* תצלום לוויין
* רכס קיטלופ באתר אנציקלופדיית ההרים הקנדית
* רכס קיטלופ באתר summitsearch
* רכס קיטלופ באתר peakbagger
* שמורת הטבע רכס קיטלופ
* תצלום לוויין ואתרים סמוכים
* מזג אוויר עדכני ברכס קיטלופ

## הערות שוליים

קיטלופ
קיטלופ
העולם היום

**העולם היום** היא מהדורת חדשות חוץ יומית המשודרת בערוץ כאן 11 מאז 28 בדצמבר 2017. כיום מגיש  את התוכנית יואב זהבי, בעבר הגיש אותה מואב ורדי. בעבר שודרה התוכנית בשעה 19:00, וכיום משודרת משעה 16:15 עד 16:55

## מבנה המהדורה
המהדורה נפתחת בהצגת כותרות המהדורה, ובדרך כלל מיד אחריה משודרת הפינה "מסביב לעולם ב-80 שניות" שבה שלל אירועים שהתרחשו בעולם.

התוכנית כוללת ראיונות עם מומחים שונים מרחבי ישראל והעולם, ושיחות עם כתבי תאגיד השידור הישראלי.

## ראו גם
* ערב ערב
* חדשות הערב
* כאן 11

## קישורים חיצוניים
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2017
קטגוריה:כאן 11: תוכניות וסדרות
פלקוזואה

**פלקוזואה** (שם מדעי: Placozoa, משמעות השם: "חיות שטוחות") היא מערכה של חסרי חוליות בממלכת בעלי החיים. הפלקוזואה הם בעלי המבנה הפשוט ביותר מבין בעלי החיים הרב תאיים שאינם טפילים ולכן נחשבת לקבוצה בסיסית (במובן של קדומה, פרימיטיבית) של הרב תאיים. בקבוצה יש רק מין אחד, *Trichoplax adhaerens*, אם כי על פי מחקרים גנטיים ייתכן שלמעשה מדובר בכמה מינים דומים מורפולוגית אך שונים מבחינה גנטית.
הם התגלו לראשונה בשנת 1883 על ידי הזואולוג הגרמני, פרנץ אייהרד שולץ (1840–1921), ומאז שנת 1970 נחקרו באופן שיטתי יותר על ידי הזואולוג הגרמני, קרל גוטליב גרל (1912–1994).

לרוב מסווגות כל הפלקזואות כמין אחד, Trichoplax adhaerens, אך לאור הגיוון הגדול בין המינים סביר להניח שקיימים כמה פלקוזואה ממינים שונים.

## קישורים חיצוניים

## הערות שוליים

*
קטגוריה:ערכים שבהם תבנית בריטניקה אינה מתאימה
קטגוריה:טקסונים קיימים שהתפתחו בפרוטרוזואיקון
תחנת הרכבת אלעד

**תחנת הרכבת אלעד - פתח תקווה דרום** היא תחנת נוסעים מתוכננת של רכבת ישראל, העתידה לשרת את העיר אלעד, את קיבוץ נחשונים הסמוך ואת השכונות הדרומיות של העיר פתח תקווה. התחנה היא חלק מפרויקט המסילה המזרחית.

התחנה מתוכננת לקום בסמוך למשולש שבין כביש 6, אלעד ופתח תקווה.
לצד התחנה מתוכנן אזור מסחר ותעסוקה בשטח של מאות דונמים.

בסמוך לתחנת אלעד - פתח תקווה דרום מתוכנן להבנות מרכז מסחרי גדול בסגנון פאוור סנטר.

בין תחנת הרכבת לאזור העסקי יחבר גשר שעובר מעל כביש 6.

התחנה צמודה לגן לאומי ירקון.

## היסטוריה
בשנת 2022 פרסמה רכבת ישראל מכרז להקמת התחנה בעלות המסתכמת במאות מיליוני שקלים.

## קישורים חיצוניים
* אלי רובין, אלעד מתפתח: רכבת, מרכז עסקים וגשר, באתר כל הזמן, 5 ביולי 2018
* 

## הערות שוליים

קטגוריה:אלעד: תחבורה
אלעד
הדוור (1997)

**הדוור** (באנגלית: **The Postman**) הוא סרט הרפתקאות פוסט אפוקליפטי אמריקאי משנת 1997, שהופק ובוים על ידי קווין קוסטנר שגם מגלם את התפקיד הראשי. התסריט נכתב על ידי אריק רות' ובריאן הלגילנד, בהתבסס על ספרו של דייוויד ברין משנת 1985 באותו השם. בסרט השתתפו גם ויל פטון, לרנז טייט, אוליביה ויליאמס, ג'יימס רוסו וטום פטי.

הסרט מציג גרסה פוסט-אפוקליפטית עתידית של ארצות הברית בשנת 2013, חמש עשרה שנים לאחר התרחשותו של אירוע אפוקליפטי, שאופיו לא צוין במפורש. אירוע זה הותיר השפעה עצומה על התרבות האנושית והוביל לאובדן מרבית סממני הטכנולוגיה, כאשר בתקופה המתוארת בסרט, שטחה של ארצות הברית לשעבר נשלט ברובו על ידי גנרלים, הפועלים למטרת רווח אישי, תוך שעבוד האוכלוסייה המקומית.

הסרט מספר את סיפורו של נווד חסר שם (אותו מגלם קוסטנר) אשר נתקל במקרה בגווייה ישנה הלבושה במדי דוור בשירות הדואר של ארצות הברית. בהמשך, אותו הנווד מוביל, בעקבות רצף אירועים לא מכוונים, לסוף שלטונם הרודני של הגנרלים, ולהקמתה מחדש של "ארצות הברית של אמריקה" בשטחי ארצות הברית לשעבר.

הסרט יצא לאור במהלך חג המולד של 1997, בהפקת האחים וורנר.

## שחקנים ודמויות

## ביקורות
לאחר יציאתו לאקרנים, הסרט זכה לביקורות שליליות באופן גורף. באתר דירוגי הסרטים Rotten Tomatoes, הסרט זכה לציון ממוצע של 3.8 מתוך 10 מצד הצופים, ולדירוג כולל של 9% "טריות" בלבד. באתר Metacritic, הסרט זכה לדירוג של 29 מתוך 100, בהתבסס על 14 ביקורות.

### מכירת כרטיסים
במקביל לביקורות השליליות, הסרט גם כשל מבחינה מסחרית, כאשר בארבעת הימים הראשונים לאחר יציאתו לאור, הסרט גרף רק כ-5.3 מיליון דולר במסגרת 2,207 הקרנות. הסרט, שעלות הפקתו הייתה כ-80 מיליון דולר, הניב הכנסות של פחות מ-18 מיליון דולר, ובכך כיסה פחות מרבע מעלות הפקתו.

בהמשך, הסרט גם יצא על גבי קלטת וידאו וב-DVD ב-9 ביוני 1998, ועל גבי דיסק Blu-ray ב-8 בספטמבר 2009.

## פרסים ומועמדויות

## קישורים חיצוניים
* 
* 

## הערות שוליים

קטגוריה:סרטים דיסטופיים
קטגוריה:סרטים באנגלית
קטגוריה:סרטים פוסט-אפוקליפטיים
קטגוריה:סרטי האחים וורנר
קטגוריה:זוכי פרס פטל הזהב: סרטים
קטגוריה:סרטי מדע בדיוני מ-1997
קטגוריה:סרטי פעולה אמריקאיים משנת 1997
קטגוריה:יצירות על צנזורה
קטגוריה:סרטים על טרור
הרי ריד

**הרי ריד** (באנגלית: **Read Mountains**) הם קבוצת הרים סלעית, באזור הדרומי-מרכזי של רכס שקלטון באנטארקטיקה.

שיא גובהם של הרי ריד הוא פסגת הולמס, הנמצאת מזרחית לקרחון גלן, שגובהה 1,875 מטרים מעל פני הים.

## היסטוריה ומקור השם
ההרים התגלו ומופו על ידי המשלחת הטראנס-אנטארקטית של חבר העמים הבריטי בשנת 1957. ההרים נקראו על שם הרברט ריד ראש הוועדה המדעית של המשלחת הטראנס-אנטארקטית, וחבר הוועד המנהל של המשלחת הטראנס-אנטארקטית בין השנים 1955- 1958.

## אתרים מרכזיים בהרי ריד
* הרים:
** פסגת הולמס
** הר וגנר
** מחט וואטס
** טרסת טרומן
* נונאטאקים:
** נונאטאק דו טויט
** נונאטאק ניגלי
* קרחונים:
** קרחון גלן

## לקריאה נוספת
* Beau Riffenburgh, *[https://books.google.co.il/books?id=fRJtB2MNdJMC&pg=PA891&lpg=PA891&dq=Read+Mountains+Antarctica&source=bl&ots=dncV4whLNp&sig=UuDCyx3deTBmsNWgwYSRCvZ9TzE&hl=en&sa=X&ved=0ahUKEwjq5Myvi43ZAhXLJ1AKHY-NC70Q6AEIUDAJ#v=onepage&q=Read%20Mountains%20Antarctica&f=false Encyclopedia of the Antarctic, Volume 1]*, p.891

## קישורים חיצוניים
* תצלום לוויין ומידע גאוגרפי

## הערות שוליים

ריד
קטגוריה:ערכים עם קואורדינטות
טיסה 8622 של פגאסוס איירליינס

**טיסה 8622 של פגאסוס איירליינס** הייתה טיסה פנים ארצית מאנקרה לטרבזון, טורקיה. ב-13 בינואר 2018, בזמן הנחיתה על מסלול 11 בשדה התעופה בטרבזון, החליק המטוס מצדו השמאלי של המסלול אל עבר צוק. אף אחד מ-168 הנוסעים ואנשי הצוות לא נפצעו.

## המטוס
המטוס המעורב היה מדגם בואינג 737, בעל רישום TC-CPF, המופעל על ידי חברה החסך פגאסוס איירליינס. טיסתו הראשונה של המטוס הייתה ב-15 בנובמבר 2012. המטוס טס 9 פעמים ביום התאונה, בלי דיווחים על בעיות מכל סוג שהוא.

## התאונה
טיסה 8622 היא טיסה פנים ארצית מנמל התעופה הבינלאומי אנקרה אסנבואה לשדה התעופה של טרבזון. על המטוס היו 162 נוסעים ו-6 אנשי צוות. המטוס נחת ב-23:26 בזמן המקומי. לאחר הנחיתה המטוס סטה שמאלה, ירד מהמסלול והחליק מהצוק. המטוס נעצר בתנוחה מסוכנת, אך לא החליק לתוך הים, עקב הגלגלים שהתחפרו באדמה הרטובה. המטוס סבל מנזק רב, מנועו הימני התנתק ונפל לתוך הים השחור. באותו הזמן ירד גשם והייתה ראות למרחק של 4 קילומטרים. לאחר התקרית, שדה התעופה נסגר עד השעה 8 בבוקר ביום המחרת. המטוס חולץ מצלע הצוק ב-18 בינואר. בזמן פעולת החילוץ שדה התעופה היה סגור וטיסותיו הופנו לשדה תעופה בעיר סמוכה. המטוס הוצהר כבלתי ניתן לתיקון.

## החקירה
לדברי מושל טרבזון, חקירה נפתחה בנושא.
אחד הטייסים טען כי קצר במנוע גרם לתאונה.

## הערות שוליים

פגאסוס איירליינס, 8622
קטגוריה:טורקיה: תעופה
פגאסוס איירליינס, 8622
פגאסוס איירליינס, 8622
קטגוריה:2018 בטורקיה
קרחון גלן

**קרחון גלן **(באנגלית: **Glen Glacier**) הוא קרחון ברכס שקלטון שבאנטארקטיקה. הקרחון זורם לכיוון דרום ומתחבר לקרחון ריקברי, מערבית להרי ריד.

אורכו של הקרחון 13 ק"מ.

## היסטוריה ומקור השם
הקרחון מופה לראשונה בשנת 1957 על ידי המשלחת הטראנס-אנטארקטית של חבר העמים הבריטי (CTAE). הקרחון נקרא על שם אלכסנדר גלן, שהיה חבר הנהלת המשלחת הטראנס-אנטארקטית בין השנים 1955-1958.

## קישורים חיצוניים
* קרחון גלן באתר הסקר הגאולוגי של ארצות הברית
* קרחון גלן באתר הגאזט האנטארקטי של ממשלת אוסטרליה
* תצלום לוויין, מידע גאוגרפי והיסטורי

## הערות שוליים

גלן
קטגוריה:ערכים עם קואורדינטות
נודה לשמך

**נודה לשמך** הוא פיוט שנוהגים לומר במנהג אשכנז המזרחי בסעודת ברית מילה, בברכת הזימון קודם ברכת המזון. כפי הנראה, הפיוט נכתב כהקדמה לברכת המזון, אך לא במיוחד לסעודת ברית מילה.בספר בית שמואל כתב שבסעודת שבע ברכות, כאשר מברכים רק ברכה אחת (אשר ברא) יש לומר במקום הפיוט 'דוי הסר', את הפיוט 'נודה לשמך'.

מחבר הפיוט אינו ידוע וכן זמן חיבורו אינו ברור, אמנם משערים שנתחבר בימי הביניים.

## תוכן הפיוט
יש שהעירו על כך שעל פניו אין קשר בין הפיוט לברית מילה, ונדחקו לבאר הטעם שנהגו לאומרו בברית מילה.

ואכן יש שכתבו שהפיוט מעיקרו לא נתחבר כלל לברית מילה, רק נתקן כפיוט קודם ברכת המזון, ומאוחר יותר תיקנו לאומרו בסעודת ברית מילה. רבי דוד לידא כתב כי נוהגים לומר את הפיוט בברית לפי שמרבים בשירות ובתשבחות לפני המקום על שהכניסנו בבריתו. והברית היא אות חתום בבשרינו שבחר בנו לעובדו ולספר תהילתו.

יש שכתבו שאומרים פיוט זה בברית היות שהוא מסיים במילים ברוך הבא בשם ה', אותם מילים בהם התחיל סדר הברית, שכאשר נכנס התינוק אומרים ברוך הבא בשם ה', היות שהבא בגמ' שמונה, רמז לתינוק הנימול לשמונה.

בכמה מספרי הזמירות מופיע פיוט זה בהקשר לסעודת נישואין. וכן נראה מדברי עוד אחרונים.

## נוסחאות
בחלק מהסידורים נוספו עוד כמה בתים שלא מופיעים ברוב הסידורים הנפוצים היום. למעשה, פיוט זה נמצא רק בשני כתבי יד, ויש בלבול גדול בדפוסים הקדומים לגבי איזה בתים כלולים בפיוט, ונראה שהבתים הנוספים אינם מקוריים. הפיוט יצא במהדורה אקדמית בתוך יונה פרנקל, גבריאל וסרמן, בהשתתפות אברהם פרנקל, פיוטי שבת חתן ושבת ברית מילה, ירושלים תשפ"ה, עמ' 962-964.

## לחנים

ישנו לחן מהעת האחרונה של הזמר ליפא שמעלצר.

## קישורים חיצוניים
* עיונים בסידור התפילה - נודה לשמך בתוך אמוני באתר מכללת אורות

## הערות שוליים

קטגוריה:פיוטים לברית מילה
קטגוריה:ברכת המזון
קטגוריה:יצירות שמחברן אינו ידוע
פסגת הולמס

**פסגת הולמס** (באנגלית: **Holmes Summit**) היא פסגה שגובה 1,875 מטרים מעל פני הים, הגבוהה בפסגות הרי ריד, ברכס שקלטון שבאנטארקטיקה.

## היסטוריה ומקור השם
הפסגה צולמה לראשונה מן האוויר על ידי צי ארצות הברית בשנת 1967.
הפסגה נסקרה ומופתה על ידי הסקר האנטארקטי הבריטי בין השנים 1968–1971.

שמה של הפסגה ניתן לה בשנת 1971, על ידי ועדת השמות האנטארקטית של הממלכה המאוחדת, והיא נקראת על שם פרופסור ארתור הולמס (על שמו נקראות גם גבעות הולמס שבארץ פאלמר).

## ראו גם
* גבעות הולמס

## לקריאה נוספת
* William J. Mills, *[https://books.google.co.il/books?id=PYdBH4dOOM4C&pg=PA150&lpg=PA150&dq=%22Holmes+Summit%22+Antarctica&source=bl&ots=heA4AQDCnl&sig=tbD9HBb5JQp-oiIimET-HaX-Z6Y&hl=en&sa=X&ved=0ahUKEwjXq5PFk43ZAhWCYlAKHTt1B5UQ6AEISjAI#v=onepage&q=%22Holmes%20Summit%22%20Antarctica&f=false Exploring Polar Frontiers: A Historical Encyclopedia, Volume 2]*, p. 150

## קישורים חיצוניים
* פסגת הולמס באתר הסקר הגאולוגי של ארצות הברית
* פסגת הולמס באתר הגאזט האנטארקטי של ממשלת אוסטרליה
* פסגת הולמס באתר SCAR של ממשלת אוסטרליה
* תצלום לוויין של פסגת הולמס, מידע גאוגרפי והיסטורי
* מיקום פסגת הולמס
* פסגת הולמס באתר peakbagger
* תנאי מזג אוויר עדכניים לפסגת הולמס

## הערות שוליים

הולמס
קטגוריה:ערכים עם קואורדינטות
טילוזאורוס

**טילוזאורוס** (שם מדעי: *Tylosaurus*; פירוש השם מיוונית: "לטאת כפתור") הוא זוחל ימי קדום מתקופת הקרטיקון שחי לפני 75–86 מיליון שנה שהשתייך למשפחת המוסזאוריים.

## מאפיינים
יצור זה היה טורף מטיל אימה, ואחד מהיצורים הגדולים ביותר באוקיינוסים. הוא הגיע לאורך 12.5–14 מ'. צורתו הייתה דמוית טורפדו והיה בעל סנפירים גדולים וזנב מתפתל כמו נחש. מבנה גופו אפשר לו לזנק לגיחות קצרות ולתקוף את טרפו. מבנה הגולגולת מוארך ובעל לסתות חזקות עם שיניים חדות הפונות אחורה.

הטילוזאורוס חי בימים של אמריקה הצפונית ובאירופה והיה מטורפי העל של תקופתו לצד פליוזאורים גדולים ומוסזאורים נוספים כמו המוסזאורוס וההיינוזאורוס. הוא טרף זוחלי ים אחרים, עופות ימיים, דגים שונים, כרישים ורכיכות ימיות. בשל ממדיו ומבנה גופו הוא לא היה יכול לעלות לחוף.

הטילוזאורוס תואר על ידי הפלאונטולוג האמריקאי עותניאל צ'ארלס מארש ב-1872.

## בתרבות
*הטילוזאורוס הוא המאובן הלאומי של קנזס לצד הפטרנודון.
*הטילוזאורוס מופיע במשחק המחשב פארק היורה: המשחק, בתור חיית המחמד של ד"ר לורה סורקיס. עם זאת כשהוא פוגע באקווריום לצידה היא נופלת למים ונאכלת בידיו. הטילוזאורוס כמעט טורף גם את החבורה שנמלטת דרך צינורות תת-מימיים באקווריום. הטילוזאורוס נראה כבד יחסית ובעל דוקרנים שלא היו ליצור האמיתי.
*בנוסף הוא מופיע בעוד משחקי מחשב של פארק היורה ביניהם בJurassic Park Builder, פארק היורה 3: בניית פארק, Jurassic World Evolution 2 ועולם היורה: המשחק.
*בפנטזיה של וולט דיסני בחלק "פולחן האביב" נראים טילוזאורוסים ימיים (מוצגים כאמפיביים) טורפים פטרנודון שדג קרוב לפני המים.
*זוג טילוזאורוסים נראים בסרט "Speckles The Tarbosaurus" וטורפים את הנבל של הסרט "חד-עין" הטירנוזאורוס.
*טילוזאורוס מככב בסדרה מפלצות חוזרות לתחייה בפרק השני.
*בסרט מפלצות ים של הנשיונל ג'יאוגרפיק, הטילוזאורוס הוא טורף-על בסביבה הימית של הקרטיקון.
*בסדרה מפלצות ים מוצגים טילוזאורוסים במימי הקרטיקון, שנחשב לים הקטלני ביותר. הטילוזאורוסים הורגים ארכלון ומתקיפים את הסירה של נייג'ל מארוון. בתור טורפי-על הם מסכנים גם טורפים גדולים אחרים כמו הקסיפקטינוס וכרישים.
*בסדרה מהפכת הדינוזאורים נראית אם טילוזאורוס משריצה ומגוננת על צאצאיה מכרישי סקואליקורקס על ידי טריפתם.
*טילוזאורוס נראה בפרק "Lost and Found" של בובספוג.

## קישורים חיצוניים


Tylosaurus kansasensis Clean.png
Tylosaurus-proriger.jpg
Bunker tylosaur22.jpg


קטגוריה:בעלי חיים שתוארו ב-1872
קטגוריה:טקסונים שתוארו בידי עותניאל צ'ארלס מארש
קטגוריה:מוסזאוריים
קטגוריה:מוסזאורים שחיו באמריקה הצפונית
קטגוריה:מוסזאורים שחיו באירופה
קטגוריה:מאובני טקסונים שתוארו ב-1872
פסח ליכטנברג

**פסח ליכטנברג** הוא פסיכיאטר ישראלי, מנהל מחלקה בבית חולים הרצוג לשעבר, פרופסור חבר קליני בפקולטה לרפואה באוניברסיטה העברית ומנהל מחלקה ג' בבית החולים כפר שאול, ובעברו ראש החוג לפסיכיאטריה בפקולטה לרפואה באוניברסיטה העברית.

## ביוגרפיה
ליכטנברג למד רפואה בבית הספר לרפואה ע"ש אלברט איינשטיין של הישיבה יוניברסיטי בניו יורק.

מחזיק בתואר שני בפילוסופיה מאוניברסיטת קולומביה בניו יורק.

ליכטנברג מרצה בפקולטה לרפואה באוניברסיטה העברית ושימש כראש החוג לפסיכיאטריה בפקולטה לרפואה של האוניברסיטה.

נחשב לאחד ממובילי המאבק לצמצום השימוש בקשירה ובתרופות אנטי-פסיכוטיות כפרקטיקה להרגעת חולי נפש.

בספטמבר 2016 ייסד פרופ' ליכטנברג את בית סוטריה הראשון בישראל. מטרתו של הבית היא להציע מעטפת תמיכה ודיור זמני עבור אנשים בתקופה של משבר נפשי או בעיצומה של חוויה פסיכוטית, מתוך כוונה למנוע את הצורך באשפוז, לעבור את הגל המשברי ולסייע לאדם לחזור למעגלי החיים בקהילה באופן מיטבי.

לאחר שש שנים בהן שימש כמנהל בית סוטריה עבר ליכטנברג לבית החולים לבריאות הנפש כפר שאול בירושלים, והקים מחלקה חדשה בבית החולים. מנהל את מחלקה ג' בבית החולים כפר שאול.

## חיים אישיים
ליכטנברג נשוי לבתיה, פסיכיאטרית אף היא. לזוג יש מספר ילדים.

## קישורים חיצוניים
* אתר בית סוטריה בישראל
* 

## הערות שוליים

קטגוריה:פסיכיאטרים ישראלים
קטגוריה:בעלי תואר דוקטור לרפואה מבית הספר לרפואה ע"ש אלברט איינשטיין
קטגוריה:בוגרי אוניברסיטת קולומביה
קטגוריה:סגל בית חולים הרצוג
קטגוריה:סגל האוניברסיטה העברית בירושלים: רפואה
קטגוריה:ישראלים שנולדו במאה ה-20
סטומבראס קובנה

**מועדון כדורגל סטומבראס** (ליטאית: Kauno FC „Stumbras“) הוא מועדון כדורגל מקצועני, מהעיר קובנה שבליטא, המתמודד ב-A Lyga, ליגת העל בכדורגל של ליטא.

המועדון זכה באליפות ליגת המשנה הליטאית בעונת 2014 ופעם אחת בגביע הלאומי (2017).

המועדון נוסד ב-2013 על בסיס אקדמיית הכדורגל הלאומית ביוזמת יצרנית המשקאות האלכוהוליים סטומבראס והפך לאחד ממועדוני הכדורגל הבכירים במדינה, כשהוא עושה זאת תוך תקופת זמן קצרה יחסית. המועדון מארח את משחקי הבית באצטדיון דריוס וגירנאס (בעל קיבולת של 9,180 מושבים) בעוד אצטדיון האקדמיה הלאומית בקובנה (בעל קיבולת של 500 מושבים) משמש כמגרש חלופי בעת הצורך.

## היסטוריה
המועדון נוסד בשנת 2013 על בסיס האקדמיה הלאומית לכדורגל (Nacionalinė Futbolo Akademija) והתמודד באזור דרום של הליגה הליטאית השנייה, בסיום העונה המועדון סיים כסגן-אלוף הליגה השנייה והעפיל לליגה הראשונה.

את עונת 2014 הקבוצה פתחה עם 8 ניצחונות רצופים. וסיימה במקום השלישי בעונה הסדירה כשהיא מעפילה לשלב ההכרעה, שם, הביסה 1–4 את קבוצת נבז'יס במשחק המכריע כשסטומבראס מבטיחה את המקום הראשון ואת העפלתה לליגת העל הליטאית.

הקבוצה שיחקה היטב במהלך עונת הבכורה של בליגת העל ואף פתחה ביוזמה נדירה והזמינה את אוהדיה לצפות משחקי הבית שלה חינם.

## הישגים לפי עונה

## תארים
***אליפות ליגת המשנה הליטאית:** 2014
* **מחזיקת [[הגביע הליטאי]]**: 2017

## קישורים חיצוניים
* 

## הערות שוליים

קטגוריה:קבוצות כדורגל ליטאיות
קטגוריה:קבוצות כדורגל שהוקמו ב-2013
קטגוריה:קובנה: ספורט
בית ספר תיכון עירוני דתי בני ברק

**בית ספר תיכון עירוני דתי בני ברק** היה בית ספר ממלכתי דתי על יסודי לבנים ולבנות בבני ברק. בסוף שנות ה-70 הפך לבית ספר לבנות בלבד.

## רקע
בית הספר נוסד בשנת 1951 והיה במשך שנים רבות, בית הספר התיכון המרכזי בבני ברק . בשנותיו הראשונות, שכן במבנה בית הספר הממ"ד מעלות ברחוב מימון. בשנת 1959 עבר למבנה חדש בן שלוש קומות ברחוב אבטליון 31 בבני ברק. בית הספר קלט בעיקר תלמידים תושבי בני ברק בוגרי בתי ספר יסודיים כגון: מעלות, משואות, שאר ישוב ועוד. הלימודים בו  היו לימודים תיכוניים רגילים בשילוב "לימודי קודש" מוגברים. בבית הספר למדו בנים ובנות בכיתות נפרדות בסוף שנות ה-70 נסגרו כיתות הבנים ובית הספר הפך לבית ספר תיכון עירוני לבנות בלבד. במחצית שנות ה-80 שונה שמו לאולפנה עירונית "אמונה" בני ברק. בדצמבר 2017 נהרס מבנה בית הספר התיכון דתי ברחוב אבטליון לאחר ששכן במקום עשרות שנים.

במהלך שנות קיומו הצמיח בית הספר שורה של בוגרים התופסים עמדות מפתח, בתקשורת, באקדמיה ובכלכלה בישראל.

## מנהלי בית הספר
במהלך שנת הלימודים של שנת 1958 נפטר הרב שמחה במברגר, מייסד בית הספר ומנהלו הראשון ובמקומו מונה ד"ר יחיאל צבי מושקוביץ. עם התמנותו של מושקוביץ למפקח במשרד החינוך, מונה לתפקיד מנהל בית הספר ישראל ינאי שהיה מורה בבית הספר. המנהלים הבאים של בית הספר תיכון עירוני דתי בני ברק בגלגוליו השונים היו: יגאל המאירי, ד"ר אפרים יצחקי, לאה לנגנטל, חנה פריאל, הרב דוד בן ניסן, איילה שטרן.

## בוגרים
* העיתונאי מנחם מיכלסון
* איש הטלוויזיה ניסים משעל
* אשת הפרסום ג. יפית
* דניאלה ויס, מראשי "גוש אמונים"
* אבי הראל, משנה למנכ"ל בנק הפועלים
* ד"ר אליהו גולדרט - פיזיקאי
* פרופ' שאול משעל - מזרחן
* דורית ברק - חוקרת תולדות בני ברק

## קישורים חיצוניים
* 
קטגוריה:בני ברק: מוסדות חינוך
עירוני בני ברק